Met 'n knippie sout : Pitkos vir die fynproewer: My klein meisie kry eerste plek in die skool se "Olympics"
My klein meisie kry eerste plek in die skool se "Olympics"
Hier volg so 'n paar fotos van die Atletiek Karnaval wat by my kinders se skool gehou is. Soortgelyk aan huissport word hulle almal in atletiek groepe vernoem na Aboriginal stam name ingedeel en dan ding hulle met mekaar mee. My kinders se groep word "Gulli" genoem.
My dogter wil mos net altyd hol... en hol. Die pleisters moet altyd byderhand wees, want sy loop mos nie rustig nie, maar hol orals. Wel, dit wat sy so graag doen het nou gemaak dat sy eerste plek in haar item gekry het. Baie trots op haar prestasie natuurlik.
Hier kom 'n klein atleet. Haar gunsteling in die Beijing Olimpiese spele was natuurlik Stephanie Rice - sy het selfs 'n toesprakie by haar skool oor haar heldin gedoen.
Deur Swerwer op Sunday, September 28, 2008